**- PRIJEDLOG 15.4.2025. -**

Na temelju članka 114. Zakona o visokom obrazovanju i znanstvenoj djelatnosti („Narodne novine“ br. 119/22), članka 129. Statuta Sveučilišta u Zagrebu od 21. ožujka 2023. godine te članka 9. Statuta Akademije likovnih umjetnosti Sveučilišta u Zagrebu, Akademijsko vijeće na svojoj \_\_\_\_\_ sjednici u akademskoj godini 2024/2025. održanoj \_\_\_\_\_\_\_\_\_\_\_\_\_2025. godine donijelo je

**PRAVILNIK**

**O IZMJENAMA I DOPUNAMA**

**PRAVILNIKA O POSTUPKU PROVJERE POSEBNIH ZNANJA, VJEŠTINA I SPOSOBNOSTI**

**za upis na sveučilišne prijediplomske studije te na sveučilišni integrirani prijediplomski i diplomski studij ALU**

***Članak 1.***

U Pravilniku o postupku provjere posebnih znanja, vještina i sposobnosti za upis na sveučilišne prijediplomske studije te na sveučilišni integrirani prijediplomski i diplomski studij ALU od 16. travnja 2021. KLASA: 003-05/21-01/02, URBROJ: 251-77-01/2-21-1 s kasnijim izmjenama i dopunama (dalje: Pravilnik), u čitavom tekstu Pravilnika riječ „smjer“ zamjenjuje se riječju „modul“ u odgovarajućem padežu.

Također se u čitavom tekstu Pravilnika riječ „zvanje“ zamjenjuje riječju „radno mjesto“ u odgovarajućem padežu.

***Članak 2.***

Mijenja se u članku 1. stavak 2. na način da se riječi „Animirani film i novi mediji“ zamjenjuju riječima „Animirani film, Novi mediji“ tako da stavak sada glasi:

„Postupak provjere posebnih znanja, vještina i sposobnosti je dio razredbenog postupka za upis u I. godinu sveučilišnog prijediplomskog studija Slikarstvo, Grafika, Kiparstvo, Likovna kultura, **Animirani film, Novi mediji** te sveučilišnog integriranog prijediplomskog i diplomskog studija Konzerviranje i restauriranje umjetnina; smjer: Slikarstvo, Kiparstvo kojim Akademija utvrđuje specifične vještine i znanja pristupnika važne za likovnu umjetnost.“

***Članak 3.***

Mijenja se članak 3. Pravilnika te sada glasi:

„Studiji na Akademiji izvode se na **sedam** odsjeka – Slikarskom, Kiparskom, Grafičkom, Nastavničkom, Odsjeku za konzerviranje i restauriranje umjetnina te **Odsjeku za animirani film i Odsjeku za nove medije**. Svaki odsjek organizira i provodi svoj postupak provjere posebnih znanja, vještina i sposobnosti sukladno odredbama ovog Pravilnika.“

***Članak 4.***

Mijenjaju se u članku 9. Pravilnika odjeljci 1), 2) i 3) tako da sada glase:

**„1) GLAVNA POVJERENSTVA**

**na Slikarskom, Kiparskom, Grafičkom,**

**Odsjeku za animirani film, Odsjeku za nove medije i**

**Odsjeku za konzerviranje i restauriranje umjetnina**

Postupke provjere posebnih znanja, vještina i sposobnosti provode glavna povjerenstva za provjeru posebnih znanja, vještina i sposobnosti koja imenuje Akademijsko vijeće na prijedlog svakog pojedinog Odsjeka, Katedre za teoretske predmete Akademije te Odsjeka za povijest umjetnosti Filozofskog fakulteta, sukladno odredbama ovog Pravilnika.

Glavno povjerenstvo na Slikarskom, Kiparskom, Grafičkom, Odsjeku za animirani film, Odsjeku za nove medije i Odsjeku za konzerviranje i restauriranje umjetnina sastoji se od minimalno 3, a maksimalno 5 članova, od kojih su najmanje troje nastavnici u umjetničko-nastavnom zvanju s Odsjeka koji izvodi studij i 1 zamjenskog člana. Jedan član povjerenstva imenuje se njegovim predsjednikom i rukovodi postupkom.

Glavna povjerenstva rukovode, prate i provode sve faze postupka provjere posebnih znanja, vještina i sposobnosti te objedinjuju rezultate svih faza postupka, uključivo i rezultate pisanog testiranja koje provode povjerenstva za teorijski dio sukladno odredbama ovog Pravilnika.

**2) Povjerenstva za TEORIJSKI DIO postupka**

provjereposebnih znanja, vještina i sposobnosti

**na Slikarskom, Kiparskom , Grafičkom odsjeku,**

**Odsjeku za animirani film i Odsjeku za nove medije**

Test iz opće i likovne kulture dio je razredbenog postupka za upis u I. godinu sveučilišnih prijediplomskih studija Slikarstva, Kiparstva, Grafike, Animiranog filma te Novih medija. Na testu je moguće ostvariti maksimalno 100 bodova.

Povjerenstvo za teorijski dio postupka provjere posebnih znanja, vještina i sposobnosti zaduženo je za sastavljanje testa iz opće i likovne kulture te za utvrđivanje rezultata testa na Slikarskom, Kiparskom, Grafičkom te Odsjeku za animirani film i Odsjeku za nove medije.

Ovo povjerenstvo sastoji se od 3 člana i 1 zamjenskog člana i imenuje ga Akademijsko vijeće na prijedlog Katedre za teoretske predmete. Jedan član povjerenstva imenuje se njegovim predsjednikom i rukovodi postupkom.

Rezultate testa iz poznavanja opće i likovne kulture ovo povjerenstvo predaje glavnom povjerenstvu radi nastavka postupka provjere.

**3) Povjerenstvo za TEORIJSKI DIO postupka provjere**

posebnih znanja, vještina i sposobnosti

**na Odsjeku za konzerviranje i restauriranje umjetnina**

Povjerenstvo za teorijski dio provjere posebnih znanja, vještina i sposobnosti na Odsjeku za konzerviranje i restauriranje umjetnina sastoji se od 3 člana koje imenuje Akademijsko vijeće na prijedlog Odsjeka za konzerviranje i restauriranje umjetnina. Povjerenstvo čine članovi Glavnog povjerenstva na Odsjeku za konzerviranje i restauriranje umjetnina.

Jedan član povjerenstva za teorijski dio imenuje se njegovim predsjednikom i rukovodi postupkom.

Povjerenstvo je zaduženo za sastavljanje testa iz povijesti umjetnosti i kulture te za utvrđivanje rezultata testa na Odsjeku za konzerviranje i restauriranje umjetnina. Na testu je moguće ostvariti maksimalno 200 bodova.

Rezultate testa iz povijesti umjetnosti i kulture za teorijski dio predaje glavnom povjerenstvu Odsjeka za konzerviranje i restauriranje umjetnina radi nastavka postupka provjere.“

***Članak 5.***

Mijenja se u članku 10. stavak 5. Pravilnika tako da glasi:

“Tijekom svakog dijela postupka provjere uz pristupnike je čitavo vrijeme nazočan minimalno jedan član povjerenstva (dalje u tekstu: dežurni nastavnik) - ukoliko to nije drugačije propisano u Posebnim odredbama ovog Pravilnika.”

***Članak 6.***

Mijenja se u članku 11. stavak 2. tako da glasi:

“Rezultati provjere posebnih znanja, vještina i sposobnosti valjani su ako ih vlastoručno potpiše 3 člana Povjerenstva za provjeru posebnih sposobnosti. Akademijsko vijeće prihvaća zapisnike Povjerenstava o rezultatima postupka (ostvarenim bodovima) provjere posebnih znanja, vještina i sposobnosti .”

***Članak 7.***

U Posebnim odredbama Pravilnika, dio pod nazivom POSEBNE ODREDBE PRAVILNIKA O POSTUPKU PROVJERE POSEBNIH ZNANJA, VJEŠTINA I SPOSOBNOSTI ZA UPIS U I. GODINU SVEUČILIŠNOG PRIJEDIPLOMSKOG STUDIJA ANIMIRANI FILM mijenja se u članku 2. na način da se dodaje rečenica koja glasi:

„Pristupnici za vrijeme izvođenja zadataka u praktičnom dijelu provjere iz članka 5. smiju koristiti mobitel, tablet, laptop i drugu elektroničku opremu.“

***Članak 8.***

U Posebnim odredbama Pravilnika, dio pod nazivom POSEBNE ODREDBE PRAVILNIKA O POSTUPKU PROVJERE POSEBNIH ZNANJA, VJEŠTINA I SPOSOBNOSTI ZA UPIS U I. GODINU SVEUČILIŠNOG PRIJEDIPLOMSKOG STUDIJA ANIMIRANI FILM mijenja se u članku 5. stavku 2. točka 5. tako da sada glasi:

„5. **Krokiji prema živom modelu -** tehniku odabire pristupnik, format A4. Krokiji se crtaju u intervalima određenim od strane povjerenstva neposredno prije početka zadatka. Sveukupno trajanje zadatka je 1 sat.“

***Članak 9.***

U Posebnim odredbama Pravilnika, dio pod nazivom POSEBNE ODREDBE PRAVILNIKA O POSTUPKU PROVJERE POSEBNIH ZNANJA, VJEŠTINA I SPOSOBNOSTI ZA UPIS U I. GODINU SVEUČILIŠNOG PRIJEDIPLOMSKOG STUDIJA NOVI MEDIJI mijenja se u članku 2. na način da se dodaje rečenica koja glasi:

„Pristupnici za vrijeme izvođenja zadataka u praktičnom dijelu provjere iz članka 5. smiju koristiti mobitel, tablet, laptop i drugu elektroničku opremu.“

***Članak 10.***

U Posebnim odredbama Pravilnika, dio pod nazivom POSEBNE ODREDBE PRAVILNIKA O POSTUPKU PROVJERE POSEBNIH ZNANJA, VJEŠTINA I SPOSOBNOSTI ZA UPIS U I. GODINU SVEUČILIŠNOG PRIJEDIPLOMSKOG STUDIJA NOVI MEDIJI mijenja se u članku 5. stavak 2. tako da sada glasi:

„Praktični dio postupka provjere služi provjeri likovnih i medijskih predispozicija pristupnika, provjere razumijevanja i percepcije suvremenih medijskih praksi, te razine artikulacije vlastitih procesa. **Tijekom svakog dijela postupka provjere uz pristupnike je dežuran minimalno jedan član povjerenstva, međutim Novi mediji imaju praktične zadatke koji uključuju grupni radi i izvode se na otvorenom (izvan klasa) te je nemoguće prisustvo člana povjerenstva čitavo vrijeme prilikom izvođenja takvih zadataka kako je propisano Općim dijelom pravilnika.“**

***Članak 11.***

Ostale odredbe Pravilnika ostaju nepromijenjene.

Ovaj Pravilnik stupa na snagu osmoga dana od dana objave na oglasnoj ploči Akademije.

Po stupanju na snagu ovog Pravilnika zadužuje se tajništvo Akademije sačiniti pročišćeni tekst Pravilnika.

|  |  |
| --- | --- |
|  | DEKAN  Prof. art. Alen Novoselec |

KLASA:

URBROJ:

U Zagrebu,

Ovaj Pravilnik o izmjenama i dopunama Pravilnika o postupku provjere posebnih znanja, vještina i sposobnosi za upis na sveučilišne prijediplomske studije te na sveučilišni integrirani prijediplomski i diplomski studij ALU, oglašen je na oglasnim pločama dana \_\_\_\_\_\_\_\_\_\_\_\_\_\_\_ godine i stupio na snagu \_\_\_\_\_\_\_\_\_\_\_\_\_ godine.